cyanic-selkie/wikianc huggingface dataset:
గణతంత్ర భారతదేశ చరిత్ర
కాంగ్రెసు తిరిగి పరిపాలనకు వచ్చింది
2006 లో అమెరికా ప్రధాని బుష్ భారత పర్యటనకు వచ్చినపుడు అమెరికా, భారత్‌లు ఒక ముఖ్యమైన అణు సహకార ఒప్పందం పై సంతకాలు చేసాయి. ఈ ఒప్పందం ప్రకారం అమెరికా భారత్ కు పౌర అణు సాంకేతిక విజ్ఞానాన్ని అందిస్తుంది. భారత్ తన అణు కార్యాచరణపై కఠినతర పరిశీలనకు ఒప్పుకుంటుంది. తర్వాతి కాలంలో అమెరికా చట్టసభలు ఈ చట్టానికి ఆమోదం తెలపడంతో 30 సంవత్సరాలలో మొదటిసారిగా భారత్, అమెరికా నుండి అణు ఇందనాన్ని, రియాక్టర్లనూ కొనుక్కునే వీలు కలిగింది. అణు ఒప్పందం విషయంలో యు.పి.ఎ ప్రభుత్వానికి వామపక్షాలు మద్దతు ఉపసంహరించుకున్నప్నప్పటికీ, పార్లమెంటులో విశ్వాస పరీక్షలో నెగ్గింది. తర్వాత అనేక వామపక్షాలు, ప్రాంతీయ పార్టీలు ఒక సమూహంగా ఏర్పడి ఈ ప్రభుత్వం అవినీతిమయమైందంటూ నిరసించాయి. మూడు నెలల్లో అమెరికన్ కాంగ్రెసు ఆమోదంతో బుష్, భారత్‌తో అణు వ్యాపారానికి తెరతీసే చట్టంపై సంతకం చేసారు. దాంతో ఇరు దేశాల మధ్య మూడు దశాబ్దాల నాటి వర్తక నిషేధానికి తెరపడింది.
2007 లో భారత మొదటి మహిళా రాష్ట్రపతి ప్రతిభా పాటిల్ పదవిని స్వీకరించింది. ఎంతో కాలంగా నెహ్రూ-గాంధీ కుటుంబంతో అనుబంధం కలిగి ఉన్న ఆమె, సోనియా గాంధీ మద్దతుతో రాష్ట్రపతి కావడానికి ముందు, రాజస్థాన్ గవర్నరుగా సేవలు అందించింది. ఫిబ్రవరిలో సమ్‌ఝౌతా ఎక్స్‌ప్రెస్ పేలుడు చోటు చేసుకుంది. హర్యానా లోని పానిపట్టులో జరిగిన ఈ దారుణంలో పాకిస్తానీయులు హతులయ్యారు. ఈ పేలుడు దర్యాప్తులో ఎన్నో ఆటంకాలు ఎదురయ్యాయి. 2011 వరకు ఎవరినీ అరెస్టు చెయ్యకపోయినప్పటికి, దీనికి మాజీ హిందూ సైనిక అధికారి నేతృత్వంలోని అభినవ్ భారత్ అనే హిందూ ఛాందసవాద సంస్థ బాధ్యులని ఆరోపణలు వచ్చాయి.
2008 అక్టోబరులో భారత్ చంద్రుడి పైకి తన మొదటి ప్రయోగాన్ని చంద్రయాన్ పేరుతో విజయవంతంగా చేసింది. అంతకు ముందు సంవత్సరం ఏప్రిల్‌లో భారత్ తన తొట్టతొలి వాణిజ్య ఉపగ్రహ వాహక నౌక ప్రయోగం, పిఎస్‌ఎల్‌వి సి-8 ద్వారా ఒక ఇటాలియన్ ఉపగ్రహాన్ని కక్ష్యలో ప్రక్షేపించింది.
2008 నవంబరులో ముంబయి దాడులు జరిగాయి. పాకిస్తాన్ తీవ్రవాదులే ఇందుకు కారణమని భారత్ ఆరోపించింది. పాకిస్తాన్‌తో తన శాంతి చర్చలను నిలిపి వేసింది. 2009 లో భారత సార్వత్రిక ఎన్నికలలో యు. పి. ఎ. ప్రభుత్వం 262 సీట్లతో ఘన విజయాన్ని అందుకుంది. అందులో కాంగ్రెసు స్వంతంగా 206 సీట్లను గెలుచుకుంది. ఆ తరువాత యు.పి.ఎ. ప్రభుత్వం ఎన్నో ఆరోపణలను ఎదుర్కొంది. ద్రవ్యోల్బణం ఎప్పుడూ లేనంత స్థాయికి చేరింది. ఆహార పదార్థాల ధరలు ఆకాశాన్ని తాకాయి. ఆవి దేశవ్యాప్త ఆందోళనలకు దారి తీసాయి.
21 వ శతాబ్దంలో భారత్ మావోయిస్టుల తిరుగుబాటును ఎదుర్కొంటోంది. ప్రధాని మన్మోహన్ మాటల్లో చెప్పాలంటే "అతి కష్టమైన అంతర్గత భద్రతా సవాలును ఎదుర్కొంటోంది". జమ్మూకాశ్మీరులో, ఈశాన్య రాష్ట్రాల్లో తీవ్రవాదం పెరిగిపోయింది. ముంబై, ఢిల్లీ, జైపూర్, బెంగళూరు, హైదరాబాదు వంటి నగరాల్లో బాంబు పేలుళ్ళు జరుగాయి. కొత్త సహస్రాబ్దిలో భారత్ - అమెరికా, యూరోపియన్ యూనియన్, ఇజ్రాయిల్, చైనా వంటి దేశాలతో సంబంధాలు మెరుగుపరచుకుంది. భారత ఆర్థిక స్థితి ఎంతో వేగముగా పుంజుకుంది. భారత్ ఒక భావికాలపు ప్రబలశక్తిగా పరిగణించబడుతోంది.
2010 లు
2010 కామన్ వెల్త్ క్రీడలపై వెల్లువెత్తిన వివాదాలు దేశాన్ని కుదిపేసాయి. ప్రభుత్వ విశ్వసనీయత కూడా ప్రశ్నార్థకమైంది. దాని వెంటనే 2జి స్పెక్ట్రమ్ కుంభకోణం, ఆదర్శ్ గృహ నిర్మాణ సంఘం కుంభకోణాలు వెలుగు చూసాయి. ప్రభుత్వ అవినీతిని వ్యతిరేకిస్తూ ప్రముఖ సామాజిక కార్యకర్త అన్నా హజారే డిల్లీలో 12 రోజుల నిరాహార దీక్ష చేసాడు. ఇవన్నీ ఎలా ఉన్నప్పటికి భారత్ స్థూల దేశీయ ఉత్పత్తిలో అధిక వృద్ది రేటును కనబరచింది. 2011 జనవరిలో భారత్ భద్రతామండలిలో 2011-2012 కాలానికి శాశ్వతేతర స్థానాన్ని పొందింది. 2004 లో బ్రెజిల్, జర్మనీ, జపాన్ లతో పాటు భద్రతామండలిలో శాశ్వత స్థానానికై దరఖాస్తు చేసుకుంది. మార్చిలో చైనాను అధిగమించి ప్రపంచంలోనే అతిపెద్ద ఆయుధ దిగుమతిదారుగా మారింది.
2011-12 లో తెలంగాణ ఉద్యమం తారస్థాయికి చేరి, 2014 జూన్‌లో భారతదేశపు 29 వ రాష్ట్రంగా తెలంగాణ రాష్ట్రం ఏర్పాటుకు దారితీసింది.
2012 నాటి ఢిల్లీ సామూహిక మానభంగ ఘటన, సమాజంలో దానికి వచ్చిన ప్రతిస్పందన స్త్రీలపై అత్యాచారాల వ్యతిరేక చట్టాల్లో మార్పులకు దారితీసాయి. 2013 ఏప్రిల్లో శారదా కుంభకోణం వెలుగులోకి వచ్చింది. పశ్చిమ బెంగాలుతో సహా, తూర్పు భారతదేశంలో శారదా గ్రూపు పోంజీ స్కీము నిర్వహించి, తద్వారా 17 లక్షల మంది డిపాజిటర్ల నుండి 20-30 వేల కోట్ల రూపాయలు దోచింది. స్వలింగ సంపర్కాన్ని శిక్షార్హమైన నేరంగా పరిగణిస్తూ ఢిల్లీ హైకోర్టు ఇచ్చిన తీర్పును కొట్టివేస్తూ, 2013 డిసెంబరులో భారత సుప్రీం కోర్టు తీర్పు ఇచ్చింది.
2010 ఆగస్టులో లడఖ్ ప్రాంతంలో కురిసిన మెరుపు వానలు, తదనంతరం వచ్చిన వరదల కారణంగా 255 మంది మరణించారు. 9000 మంది ప్రభావితమయ్యారు. 2013 జూన్‌లో ఉత్తరాఖండ్‌లో కురిసిన మెరుపు వానలు విపరీతమైన వరదలకు కారణమయ్యాయి. 5,700 పైచిలుకు ప్రజలు మరణించారని అంచనాలు వేసారు. 2014 సెప్టెంబరులో జమ్మూకాశ్మీరులో వచ్చిన వరదల్లో 277 మంది మరణించారు. విపరీతమైన ఆస్తి నష్టం జరిగింది. పొరుగున ఉన్న పాకిస్తాన్‌లో 280 మంది మరణించారు.
2013 ఆగస్టు-సెప్టెంబరుల్లో ఉత్తర ప్రదేశ్ లోని ముజఫర్‌నగర్‌లో జరిగిన హిందూ ముస్లిము ఘర్షణల్లో 62 మంది మరణించారు. 93 మంది గాయాల పాలవగా, 50,000 మంది నిరాశ్రయులయ్యారు.
2013 నవంబరులో భారత్ తన తొట్టతొలి గ్రహాంతర నౌక మంగళ్‌యాన్ ను ప్రయోగించింది. మార్స్ ఆర్బిటర్ మిషన్ అని అధికారికంగా పిలిచే ఈ నౌక 2014 సెప్టెంబరు 24 న అంగారకుడి కక్ష్యలో ప్రవేశించింది. సోవియట్ యూనియన్, నాసా, యూరపియన్ స్పేస్ ఏజెన్సీల తరువాత ఈ ఘనత సాధించిన నాలుగో దేశంగా భారత్ ఆవిర్భవించింది. తొట్టతొలి ప్రయత్నంలోనే ఈ ఘనత సాధించిన ఏకైక దేశం భారత్.
2014 – భాజపా ప్రభుత్వం తిరిగి వచ్చింది
2014 లో జరిగిన 16 వ సార్వత్రిక ఎన్నికల్లో భారతీయ జనతా పార్టీ తిరిగి అధికారంలోకి వచ్చింది. నరేంద్ర మోదీ నేతృత్వంలో తొలిసారిగా భాజపా సంపూర్ణ ఆధిక్యత సాధించి, మోదీ నాయకత్వంలో ప్రభుత్వాన్ని ఏర్పరచింది.
2016 నవంబరు 8 న భారత ప్రభుత్వం పెద్ద నోట్లను రద్దు చేసింది. 500, 1000 రూపాయల నోట్లను రద్దు చేయడంతో, భారత ఆర్థిక వ్యవస్థ పెద్ద కుదుపుకు లోనైంది. సరిపడినంత ద్రవ్య లభ్యత లేక కొన్ని నెలల పాటు ప్రజలు తీవ్రమైన ఆర్థిక ఇబ్బందులకు లోనయ్యారు.
మూలాలు
వర్గం:భారతదేశ చరిత్ర
పశ్చిమ రైల్వే
220px|thumb|right| పశ్చిమ రైల్వే 9వ నెంబరు భారత దేశంలోని 16 రైల్వే జోన్‌లలో ఒకటైన పశ్చిమ రైల్వే (Western Railway) దేశంలోనే అత్యధిక రద్దీ కల రైల్వే జోన్ లలో ముఖ్యమైనది. భారతదేశంలోని పశ్చిమానున్న ముఖ్య నగరాలు ఈ రైల్వే జోన్ కిందికి వస్తాయి. ఈ జోన్‌లో 6 డివిజన్లు ఉన్నాయి. భావ్‌నగర్, ముంబాయి సెంట్రల్, రత్లాం, రాజ్‌కోట్, బరోడా, అహ్మదాబాదు డివిజన్లు కల పశ్చిమ రైల్వేకు ప్రధాన స్థావరం ముంబాయి.
చరిత్ర
పశ్చిమ రైల్వే జోన్ 1951, నవంబర్ 5న అది వరకు రాష్ట్రాల అధీనంలో ఉన్న బాంబే, బరోడా అండ్ సెంట్రల్ రైల్వే (BB&CI), సౌరాష్ట్ర, రాజ్‌పుటానా, జైపూర్ రైల్వేవిలీనం చేసి ఏర్పాటుచేశారు. 1867లో ముంబాయిలో మొదటి సబర్బన్ రైలును ప్రారంభించారు. 1870లో దీనిని చర్చ్‌గేట్ వరకు పొడిగించారు. 1900 నాటికి 45 రైళ్ళు 10లక్షల ప్రయాణీకులను చేరవేసే సామర్థ్యాన్ని సంపాదించింది. సంస్థానాల అధీనంలో ఉన్న పలు రైల్వేలు కూడా పశ్చిమ రైల్వేలో భాగమైనాయి. 1949లో బరోడా గైక్వార్‌ల అధీనంలో ఉన్న గైక్వార్స్ బరోడా స్టేట్ రైల్వే GBSR) దీనిలో విలీనమైంది. సౌరాష్ట్ర రైల్వే 1948లో దీనిలో కలిసింది. 2002లో జైపూర్, అజ్మీర్ డివిజన్లు ఈ జోన్ నుంచి విడదీసి కొత్తగా ఏర్పాటైన వాయువ్య రైల్వేలో విలీనం చేయబడింది. 2003లో కోటా డివిజన్ నూతనంగా ఏర్పాటైన పశ్చిమ మధ్య రైల్వేలో కలుపబడింది.
రాష్ట్రాలు, డివిజన్లు
ప్రస్తుతం పశ్చిమ రైల్వే జోన్‌ పరిధిలో గుజరాత్ రాష్ట్రం పూర్తిగాను, రాజస్థాన్ రాష్ట్రపు తూర్పు భాగం, మధ్య ప్రదేశ్ పశ్చిమ ప్రాంతాలు, మహారాష్ట్ర తీరప్రాంతాలు ఉన్నాయి. భారతదేశంలోని ముఖ్య రేవులైన ముంబాయి, కాండ్లా, పోరుబందర్, ఓఖా, భావ్‌నగర్ లకు పశ్చిమ రైల్వే సదుపాయాలు ఉన్నాయి.
ప్రస్తుతం ఈ జోన్ పరిధిలో 6 రైల్వే డివిజన్లు ఉన్నాయి.
రైలుమార్గం నిడివి
పశ్చిమ రైల్వే జోన్ 10020 కిలోమీటర్ల నిడివిని కలిగి ఉంది. దేశంలోనే అత్యధిక విద్యుదీకరించిన రైలుమార్గం ఈ జోన్‌లో ఉంది. ! రైల్వే గేజి రకం ! కిలోమీటర్ల
మూసలు, వర్గాలు
వర్గం:భారతీయ రైల్వే మండలాలు వర్గం:పశ్చిమ రైల్వే జోన్ వర్గం:1951 స్థాపితాలు
డై కాస్టింగ్
డై కాస్టింగ్ అనేది ఒక మెటల్ కాస్టింగ్ ప్రక్రియ, ఇది మాములుగా అధిక పీడనంలో కరిగిన లోహాన్ని అచ్చు కుహరంలోకి బలవంతం చేయడం ద్వారా వర్గీకరించబడుతుంది. అచ్చు కుహరం అనేది రెండు గట్టిపడిన సాధనం స్టీల్ డైస్ ను ఉపయోగించి సృష్టించబడుతుంది, ఇవి ఆకారంలో తయారవుతాయి, ప్రక్రియ సమయంలో ఇంజెక్షన్ అచ్చుకు సమానంగా పనిచేస్తాయి. చాలా డై కాస్టింగ్‌లు ఫెర్రస్-కాని లోహాల నుండి తయారవుతాయి, ప్రత్యేకంగా జింక్, రాగి, అల్యూమినియం, మెగ్నీషియం, సీసం, ప్యూటర్, టిన్ ఆధారిత మిశ్రమాలు. లోహపు రకాన్ని బట్టి, వేడి- లేదా కోల్డ్-ఛాంబర్ యంత్రం ఉపయోగించబడుతుంది.
కాస్టింగ్ పరికరాలు, మెటల్ డైస్ అనేవి పెద్ద మూలధన వ్యయాలను సూచిస్తాయి, ఇటువంటి ప్రక్రియను అధిక-వాల్యూమ్ ఉత్పత్తికి పరిమితం చేస్తుంది. డై కాస్టింగ్ కి ఉపయోగించే భాగాల తయారీ చాలా సులభం, ఇందులో నాలుగు ప్రధాన దశలు మాత్రమే ఉంటాయి, ఇది ప్రతి వస్తువుకు పెరుగుతున్న వ్యయాన్ని తక్కువగా ఉంచుతుంది. ఇది చిన్న-మధ్య తరహా కాస్టింగ్‌ల యొక్క పెద్ద పరిమాణానికి ప్రత్యేకంగా సరిపోతుంది, దీనివలన డై కాస్టింగ్ ఇతర కాస్టింగ్ ప్రక్రియల కంటే ఎక్కువ కాస్టింగ్‌లను ఉత్పత్తి చేస్తుంది. డై కాస్టింగ్స్ చాలా మంచి ఉపరితల ముగింపు (కాస్టింగ్ ప్రమాణాల ద్వారా), డైమెన్షనల్ అనుగుణ్యతతో వర్గీకరించబడతాయి.
చరిత్ర
ప్రింటింగ్ పరిశ్రమ కోసం కదిలే రకాన్ని ఉత్పత్తి చేసే ఉద్దేశ్యంతో 1838 లో డై కాస్టింగ్ పరికరాలు కనుగొన్నారు. యాంత్రిక ముద్రణ రకం ఉత్పత్తి కోసం చేతితో పనిచేసే చిన్న యంత్రానికి 1849 లో మొదటి డై కాస్టింగ్-సంబంధిత కు చందిన పేటెంట్ మంజూరు చేయబడింది. 1885 లో ఒట్టో మెర్జెంథాలర్ లినోటైప్ యంత్రాన్ని కనుగొన్నాడు, ఆ యంత్రం డై కాస్టింగ్ విధానాన్ని ఉపయోగించి మొత్తం రకాన్ని ఒకే యూనిట్‌గా వేస్తుంది. ఇది ప్రచురణ పరిశ్రమలో సెట్టింగ్ రకాన్ని పూర్తిగా భర్తీ చేసింది. బ్రూక్లిన్, NY లో తయారు చేయబడిన సాస్ డై-కాస్టింగ్ యంత్రం ఉత్తర అమెరికాలో బహిరంగ మార్కెట్లో విక్రయించబడిన మొదటి యంత్రం గా చెపుకుంటారు. ఇతర అనువర్తనాలు వేగంగా పెరిగాయి, డై కాస్టింగ్ వినియోగదారుల వస్తువులు, ఉపకరణాల పెరుగుదలను సులభతరం చేస్తుంది, సంక్లిష్ట భాగాల ఉత్పత్తి వ్యయాన్ని అధిక పరిమాణంలో తగ్గించడం ద్వారా. 1966 లో, జనరల్ మోటార్స్ అకురాడ్ ప్రక్రియను విడుదల చేసింది.
తారాగణం మెటల్
ది డై కాస్టింగ్ మిశ్రమాలు: జింక్, అల్యూమినియం, మెగ్నీషియం, రాగి, సీసం, టిన్; అసాధారణమైనప్పటికీ, ఫెర్రస్ డై కాస్టింగ్ కూడా సాధ్యమే. నిర్దిష్ట డై కాస్టింగ్ మిశ్రమాలలో బాగా వాడేవి కొన్ని ఉన్నాయి అవి: జింక్ అల్యూమినియం ; అల్యూమినియం నుండి, ఉదా అల్యూమినియం అసోసియేషన్ (ఎఎ ) ప్రమాణాలు: ఎఎ 380, ఎఎ 384, ఎఎ 386, ఎఎ 390;, ఎజ్జ్91డి  మెగ్నీషియం. ప్రతి మిశ్రమం యొక్క ప్రయోజనాల సారాంశం క్రిందిది:
అల్యూమినియం, ఇత్తడి, మెగ్నీషియం, జింక్ కాస్టింగ్‌ల గరిష్ట బరువు పరిమితులు సుమారు 70 lb, 10 lb    , 44 lb    , 75 lb    , తరచుగా.
ఉపయోగించిన పదార్థం ఏం చెప్తుంది అంటే క్రింద పట్టికలో చెప్పినట్లుగా కాస్టింగ్ కోసం అవసరమైన కనీస విభాగం మందం, కనీస చిత్తుప్రతిని నిర్వచిస్తుంది. మందపాటి విభాగం 13 mm కన్నా తక్కువ ఉండాలి, కానీ ఎక్కువ కావచ్చు.
అయనీకరణం
అయనీకరణం అంటే ఒక పరమాణువు లేదా అణువు ఎలక్ట్రాన్లను కోల్పోవడం లేదా చేర్చుకోవడం వలన ధనావేశం లేదా ఋణావేశాన్ని పొందడం. ఇందులో భాగంగా అవి చాలా సార్లు రసాయనిక మార్పుకు కూడా లోనవుతాయి. దీని ఫలితంగా ఏర్పడే విద్యుదావేశం కలిగిన పరమాణువు లేదా అణువులను అయాన్లు అంటారు. సాధారణంగా పరమాణువు లోపలి కణాలు ఒకదానితో ఒకటి గుద్దుకోవడం వలన, పరమాణువులు మరో పరమాణువు, అణువు లేదా అయాన్లతో ఢీకొనడం, లేదా విద్యుదయస్కాంత వికిరణానికి లోనవడం లాంటి వాటి వల్ల అయనీకరణం జరగవచ్చు. రేడియో ధార్మిక క్షీణతలో భాగంగా అంతర్గతంగా జరిగే చర్యల వల్ల కేంద్రకం తన శక్తిని దగ్గర్లో ఉన్న ఎలక్ట్రాన్ కి ఇచ్చి బయటికి వెళ్ళేలా చేసి అయనీకరణానికి కారణమవుతుంది.
మూలాలు
వర్గం:పరమాణు భౌతిక శాస్త్రం వర్గం:భౌతిక రసాయన శాస్త్రం
గరుబుచ్చకాయ
వర్గం:విలీనం నుండి దారిమార్పు తరగతి వ్యాసాలు
టెక్ సేతు
టెక్ సేతు కంప్యూటర్ సాంకేతిక సమాచారం అందించే తెలుగు బ్లాగ్. ఈ వెబ్ సైట్ ని హైదరాబాద్కి చెందిన కోడూరి గోపాల కృష్ణ గారు నిర్వహిస్తున్నారు.
బయటి లింకులు
వర్గం:అంతర్జాలంలో తెలుగు వర్గం:వెబ్‌సైట్లు
మాన్యంవారిపాలెం
"మాన్యంవారిపాలెం" గుంటూరు జిల్లా నగరం మండలానికి చెందిన గ్రామం. పిన్ కోడ్ నం. 522 268., ఎస్.ట్.డి.కోడ్ = 08648. ఈ గ్రామం నగరం గ్రామ శివారు గ్రామం.
గ్రామంలోని దర్శనీయ ప్రదేశములు/దేవాలయాలు
ఈ గ్రామములో శ్రీరామనవమిని పురస్కరించుకొని, ఉత్సవాలు నిర్వహించెదరు. శ్రీరామనవమి వేడుకలలో భాగంగా, దశమి రోజున, సహపంక్తి భోజనాలు ఏర్పాటుచేస్తారు.ఈ వేడుకలలో మహమ్మదీయ సోదరులు గూడా పాల్గొని మతసామరస్యాన్ని చాటుచున్నారు. [1]
మూలాలు
[1] ఈనాడు గుంటూరు రూరల్/రేపల్లె; 2014; ఏప్రిల్-10; 2వ పేజీ.
జొన్నవిత్తుల శ్రీరామచంద్రమూర్తి
జొన్నవిత్తుల శ్రీరామచంద్రమూర్తి తెలుగు రచయిత, అనువాదకుడు.
జీవిత విశేషాలు
జొన్న విత్తుల శ్రీరామచంద్ర మూర్తి జన్మస్థలం పశ్చిమ గోదావరి జిల్లా భీమవరం తాలూకాలోని కోపల్లె గ్రామం. అతని తల్లిదండ్రులు లక్ష్మీనరసమ్మ, రామకృష్ణశర్మ. అతని తండ్రి జొన్నవిత్తుల రామకృష్ణశర్మ సంస్కృత, ఆంగ్ల, ఆంధ్ర భాషల్లో బహుముఖ ప్రజ్ఞాశాలి అయిన సాహితీవేత్త. రామకృష్ణశర్మ సాంప్రదాయ సాహిత్య విమర్శకులుగా ఎన్నో విమర్శాగ్రంథాలు, భాషాశాస్త్రవేత్తగా తెనుగువ్రాతలో ప్రణవాక్షర మహిమ, తెలుగు పలుకు తెల, ఆంధ్రాక్షర తత్త్వోపాసన వంటి ఎన్నో వ్యాసాలు, కావ్యాలు, శతకాలు రచించాడు. శ్రీరామచంద్రమూర్తి పశ్చిమగోదావరి జిల్లా భీమవరం లోణి శ్రీ చింతలపాటి బాపిరాజు మెమోరియల్ స్కూల్ లో 10వ తరగతి చదివాడు.
చదువు ఒంటబట్టలేదన్న మిషతో ఏదో తప్పుకు తండ్రి మందలించారనే సాకుతో చిత్తూరు జిల్లాకు వెళ్లాడు. అక్కడ మెట్ట ప్రాంతపు రైతుల జీవితాలతో జూదమాడే టమాటా పళ్ళ వ్యాపారంలోకి చేరాడు. 1987 నుండి 1995 వరకూ చిత్తూరు జిల్లాలోని పాపిరెడ్డిగారి పల్లె, కోన, కలకడలలో స్వంత పాఠశాల నడిపాడు. అక్కడ ఉన్నప్పుడు అతను విద్యావిధానం గూర్చి రాసిన వ్యాసాలు ప్రముఖ దిన పత్రికలలో ప్రచురితమయ్యాయి. 1998 నుండి 2000వరకూ ఉషాకిరణ్ మూవీస్ ఫిలిమ్స్ డివిజన్ లో సినిమా రచయితగా చేరాడు. 2001 నుండి 2010 వరకూ ఈటీవీ కన్నడ వాహినిలో కన్నడ రచయితగా కొన్ని వందల కార్యక్రమాలకి కథ, మాటలు,  నిరూపణా సాహిత్యం, పాటలు రాశాడు. మరెన్నో కార్యక్రమాలకి దర్శకత్వం వహించాడు. 2011 నుండి స్టార్ మా తెలుగు ఛానెల్లో ఎగ్జిక్యూటివ్ ప్రొడ్యూసర్ గా భాద్యతలు నిర్వర్తిస్తున్నాడు.
సాహితీ ప్రస్థానం
అతను పాఠశాఅన నిర్వహిస్తున్న కాలంలో ఒక పత్రిక నిర్వహించిన కథల పోటీ అతనిలోని సృజనాత్మకతను తట్టిలేపింది. రాసిన మూడో కథ (పంజె), తొలి నవల (వలస దేవర) కు బహుమతులు రావటంతో తనకు సాహిత్య ప్రపంచంలో గొప్ప పౌరసత్వం మాత్రమే దొరికిందని అనుకున్నాడు. అయితే అతని ప్రతిభ తనను హైదరాబాదులోని దిల్‌ఖుష్ నగర్ కు తీసుకుపోయింది. అంతటితో ఆగకుండా కన్నడంలో కూడా రచనలు చేసాడు. తన జీవితంలో చీకటి కాలమని ఆయన అనుకున్న ఇరవై యేళ్ల జీవితం ఆయన రచనల్లో వ్యక్తీకరించబడి సాహిత్య గౌరవాన్ని అందుకుంటుంది. అతను రాసిన "పంజె" అనే కథకు ఆంధ్రప్రభ వారపత్రిక పోటీలో బహుమతి వచ్చింది. ఇతని కథలన్నింటికీ చిత్తూరు జిల్లాలోని కలకడ మండలంలోని ముష్టూరు వేదిక. అతను రాసిన వలసదేవర నవలకూ అదే భూమిక. ముష్టూరు కల్పిత పట్టణం కాదు. ఇది ప్రస్తుతం పాపిరెడ్డిపల్లెగా పిలువబడుతుంది.
బయటి లంకెలు
వర్గం:తెలుగు రచయితలు వర్గం:జీవిస్తున్న ప్రజలు
రూపల్ త్యాగి
రూపల్ త్యాగి (జననం 6 అక్టోబర్ 1989) భారతదేశానికి చెందిన టెలివిజన్ నటి, కొరియోగ్రాఫర్. ఆమె జీ టీవీ షో సప్నే సుహానే లడక్‌పాన్ కేలో గుంజన్ పాత్రలో నటనకుగాను మంచి పేరు తెచ్చుకుంది.
సినిమా
2007: భూల్ భూలయ్య – మేరే డోల్నా
దేవదత్తుడు
దేవదత్తుడు సుప్పబుద్ధ మహారాజ, ఆయన భార్య పామిత యొక్క పుత్రుడు.ఇతడు సిద్ధార్థ గౌతమునికి మేన బావ, యశోధరకు అన్న అవుతాడు. చిన్ననాటి నుండి అన్ని విషయాలలో సిద్ధార్థునికి ఎదురుతిరుగుతూ,ఆటంకాలు కలిగించేవాడు.
సిద్ధార్థుడు గౌతమ బుద్ధునిగా అవతరించిన పిమ్మట దేవదత్తుడు కొంత కాలం శాక్య రాజ్యాన్ని చూసుకుంటాడు, సొంత చెల్లెలైన సిద్ధార్ధుని భార్యయగు యశోధరను మానసికంగా వేదిస్తాడు,కామిస్తాడు.
ఒకానొక దినం బుద్ధుని వద్దకు వెళ్లి తనను సంఘాధ్యక్షునిగా ప్రకటించమని అడుగుతాడు, అతని కుటిల ఆలోచన కనిపెట్టి బుద్ధుడు ఒప్పుకోడు.దానికి ఆగ్రహించిన దేవదత్తుడు వివిధ రకాల కుట్రలు పన్ని బుద్ధుణ్ణి అంతమొందించాలని విఫలయత్నం చేస్తాడు.బిక్షుసంఘాన్ని కొన్ని కారణాలు చూపి విభజిస్తాడు, కానీ సారిపుత్త, మోగ్గల్లాన బిక్క్షువులు దేవదత్తుని పంచన చేరిన బిక్కశువులకు బుద్ధ తత్వాన్ని,ధర్మాన్ని బోధించి తిరిగి బుద్ధ సంఘంవైపుకు వారిని నడుపుతారు.
ఇలా ఎన్నో చెడ్డ కర్మలకు పాల్పడిన దేవదత్తుడు ఆ కర్మలకు అనుగుణంగా చాలా దీన స్థితిలో మృత్యువుతో పోరాడి, బుద్ధుణ్ణి శరణు గోరుతూ మరణిస్తాడు.కానీ అతను చేసిన కొన్ని మంచి కర్మల ఫలితంగాను మరొక పుట్టుకలో "అత్థిస్సర"నామముతో పచ్చేక బుద్ధునిగా పుట్టి నిర్వాణం పొందుతాడని ప్రతీతి.
ఇతర లింకులు
వర్గం:బౌద్ధ సన్యాసులు
గూగుల్ డాక్స్ ఎడిటర్లు
గూగుల్ డాక్స్ ఎడిటర్లు అనేది గూగుల్ డ్రైవ్ సర్వీసు లో గూగుల్ చే అందించబడిన ఒక వెబ్ ఆధారితంగా రూపొందించబడిన ఆఫీస్ సూట్. ఈ సూట్ లో గూగుల్ డాక్స్, గూగుల్ షీట్లు, గూగుల్ స్లైడ్స్, ఇంకా గూగుల్ ఫార్మ్స్ చేర్చబడ్డాయి.
గూగుల్ డాక్స్ ఎడిటర్ల సూట్, వెబ్ అప్లికేషన్ ద్వారా అందుబాటులో ఉంది, ఆండ్రాయిడ్, ఐఓఎస్ లకు కొన్ని మొబైల్ యాప్స్, గూగుల్ క్రోమ్ ఓఎస్ కు ఒక డెస్క్ టాప్ అప్లికేషన్ ఉన్నాయి.
మైక్రోసాఫ్ట్ ఆఫీస్, ఐవర్క్ సాఫ్ట్ వేర్ సూట్స్ తో ముఖ్యముగా ఆఫీస్ సూట్ పోటీపడుతుంది.
సాక్ష్యాలు
External sites
Google docs
త్రివర్ణ పదార్ధాలు
450px|right|thumb|త్రివర్ణ పతాకం రంగుల వలె త్రివర్ణ పదార్థాలు త్రివర్ణ పదార్ధాలు అనగా నారింజ, తెలుపు, ఆకుపచ్చ రంగుల పదార్ధాలు. మూడురంగుల జెండా చూసినప్పుడల్లా ముచ్చటగా ఉంటుంది. అలాగే ఆ మూడు రంగుల పదార్ధాలు తినడము వల్ల మనకెంతో లాభము ఒనగూడుతుంది. ఏమిటా లింక్ అని నవ్వుకున్నా .... నారింజ, తెలుపు, ఆకుపచ్చ రంగుల పదార్ధాలు మన ఆరోగ్యానికి మంచిది.
నారింజ రంగు
ఈ రంగులో ఉండే పండ్లు, కూరగాయల్లో బీటా-కెరటిన్‌, విటమిన్‌ "సి" అత్యధికంగా లభిస్తాయి. వయసు రీత్యా లోపించే దృష్టి మెరుగవడానికి సహకరించే పోషకాలు వీటిలో ఉంటాయి. క్యాన్సర్ ను అడ్డుకోగలవు, కొలెస్టరాల్, రక్తపోటు లను తగ్గించి కొలాజెన్‌ ఏర్పడడాన్ని మెరుగుపరుస్తాయి. ఆరోగ్యవంతమైన జాయింట్స్ కు దోహదపడతాయి. ఫోలిక్ యాసిడ్ సమృద్ధిగా ఉంటుంది. ఇతర ప్రోటీన్లు, జీర్ణసంబంధిత ఎంజైములు, విటమిన్‌ " ఎ", " ఇ ", లు పొటాషియం లభిస్తాయి. సహజసిద్ధమైన లాక్జేటివ్స్ కలిగి ఉంటాయి.
తెలుపు రంగు
రోగనిరోధక వ్యవస్థను ఆందించే పోషకాలు తెల్లని పదార్థాలలో ఉంటాయి. కొలెస్టరాల్, రక్తపోటుస్థాయి సరిగా ఉంచుకునేందుకు సహకరిస్తాయి. తెలుపు రంగు గల కొన్ని పదార్ధాలు :
ఆకుపచ్చ
ఈ రంగు పండ్లు, కూరలు ఆరోగ్యానికి మేలు చేస్తాయి. క్లోరొఫిల్, పీచుపదార్థము , ఫోలిక్ యాసిడ్ , కాల్సియం , విటమిన్‌ " సి " , బీటాకెరటిన్స్ లభిస్తాయి. ఈ రంగు పదార్ధాలలోని పోషకాలు క్యాన్సరు వచ్చే ప్రమాదాలను తగ్గిస్తాయి. రక్తపోటు, క్లెస్టరల్ స్థాయిలను తగ్గిస్తాయి. జీర్ణక్రియకు దోహదపడి, కంటి ఆరోగ్యానికి , దృష్టికి సహకరిస్తాయి. ఫ్రీ రాడికల్స్ ను తగ్గించి రోగనిరోధ వ్యవస్థను మెరుగుపరుస్తాయి.
కొత్లి సక్క
భౌగోళికం, జనాభా
Kotli Sakka (199) అన్నది అమృత్‌సర్ జిల్లాకు చెందిన అజ్నలా తాలూకాలోని గ్రామం, ఇది 2011 జనగణన ప్రకారం 224 ఇళ్లతో మొత్తం 1276 జనాభాతో 345 హెక్టార్లలో విస్తరించి ఉంది. సమీప పట్టణమైన Raja sansi అన్నది 6 కి.మీ. దూరంలో ఉంది. గ్రామంలో మగవారి సంఖ్య 676, ఆడవారి సంఖ్య 600గా ఉంది. షెడ్యూల్డ్ కులాల సంఖ్య 467 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37317.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. సమీప మాధ్యమిక పాఠశాలలు (Bagga)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Bagga)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Bagga)గ్రామానికి 5 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (Lopoke)గ్రామానికి 5 నుంచి 10 కిలోమీటర్ల లోపే ఉంది. సమీప ఇంజనీరింగ్ కళాశాలలు (Lopoke)గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమాచార, రవాణా సౌకర్యాలు
పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది. .
మార్కెటింగు, బ్యాంకింగు
ఏటియం లేదు.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) లేదు. సమీప ఇతర (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది.
..
విద్యుత్తు
గ్రామంలో విద్యుత్ సౌకర్యం ఉంది. . . 1 . 1.
భూమి వినియోగం
Kotli Sakka (199) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Kotli Sakka (199) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, ,మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
రాజ్‌కుమార్ రావు
రాజ్‌కుమార్‌ రావు హిందీ సినిమా నటుడు.ఆయన 2010లో విడుదలైన 'రణ్' సినిమా ద్వారా సినీరంగంలోకి అడుగుపెట్టాడు. ఆయన 2013లో విడుదలైన 'షాహిద్' సినిమాకు గాను ఉతమ నటుడిగా జాతీయ అవార్డు అందుకున్నాడు.
బొగోటా
బొగోటా, దేశానికి మధ్యలో బొగోటా సవానా అనే పీఠభూమిపై ఉంది. సందుర మట్టానికి 2,640 మీటర్ల ఎత్తున ఉంది. దక్షిణ అమెరికాలో అత్యంత ఎత్తైన రాజధానుల్లో ఇది మూడవది. ఇది 1,587 చ.కి.మీ. లలో వ్యాపించింది. నగరాన్ని 20 ప్రాంతాలుగా విభజించారు. సంవత్సరమంతా ఇక్కడ చల్లటి వాతావరణం ఉంటుంది..
దేశ పరిపాలాఅ వ్యవస్థతో పాటు అనేక అంతర్జాతీయ్ అవ్యాపార సంస్థలకు బొగోట్ నెలవు. కొలంబియా దేశపు వ్యాపార వాణిజ్య కేంద్రం. The దేశంలోకి వచ్చే విదేశీ పెట్టుబడుల్లో సింహభాగం ఇక్కడికే వస్తాయి. దేశ స్థూల దేశీయోత్పత్తిలో 24.7% బొగోటాలోనే జరుగుతుంది. నగరంలోని ఎల్ డొరాడో విమానాశ్రయం గుండా లాటిన్ అమెరికాలో కెల్లా అత్యధిక సరుకు రవాణా జరుగుతుంది. అత్యధిక ప్రయాణీకులు ప్రయాణించే విమానాశ్రయాల్లో ఇది మూడవ స్థానంలో ఉంది. దేశం లోని అత్యధిక విశ్వవిద్యాలయాలకు, పరిశోధనా కేంద్రలకూ బొగోటా నెలవు. 2014 నాటి విశ్వ నగరాల ఇండెక్సులో బొగోటా 52 వ స్థానంలో నిలిచింది.
పొనిస్సెరిల్ సోమసుందరన్
పొనిస్సెరిల్ సోమసుందరన్ (జననం 28 జూన్ 1939) భారతీయ సంతతికి చెందిన యుఎస్ ఖనిజ ఇంజనీర్, న్యూయార్క్ లోని కొలంబియా విశ్వవిద్యాలయంలో  లావోన్ డుడ్లేసన్ క్రుంబ్ ప్రొఫెసర్.
2010లో భారత ప్రభుత్వం సైన్స్ అండ్ టెక్నాలజీ రంగాలకు చేసిన కృషికి గాను నాలుగో అత్యున్నత పౌర పురస్కారమైన పద్మశ్రీ పురస్కారాన్ని ఆయనకు సత్కరించింది.
జీవిత చరిత్ర
పొనిస్సెరిల్ సోమసుందరన్ భారతదేశం లోని కేరళకు చెందినవాడు,1958లో కేరళ విశ్వవిద్యాలయం నుండి గ్రాడ్యుయేట్ స్టడీస్ (బిఎస్ సి) చేశాడు. బెంగళూరులోని ఇండియన్ ఇనిస్టిట్యూట్ ఆఫ్ సైన్స్ లో చేరి 1961లో బ్యాచిలర్ ఆఫ్ ఇంజనీరింగ్ (బీఈ) డిగ్రీని పూర్తి చేశాడు. అతను 1962 లో ఎంఎస్ ఉత్తీర్ణుడయ్యాడు,1964 లో బెర్క్లీలోని కాలిఫోర్నియా విశ్వవిద్యాలయం నుండి డాక్టరల్ డిగ్రీ (పిహెచ్ డి) పొందాడు.
సోమసుందరన్ 1958లో భారతదేశంలోని పూణేలోని నేషనల్ కెమికల్ లేబొరేటరీలో సీనియర్ లేబొరేటరీ అసిస్టెంట్ గా తన కెరీర్ ను ప్రారంభించాడు. అమెరికాకు వలస వచ్చిన తరువాత, అతను బెర్క్లీలోని కాలిఫోర్నియా విశ్వవిద్యాలయం అధ్యాపకుడిగా 1961లో రీసెర్చ్ కమ్ టీచింగ్ అసిస్టెంట్ గా చేరాడు. అతను ఇల్లినాయిస్ కు ఇంటర్నేషనల్ మినరల్స్ అండ్ కెమికల్స్ కార్పొరేషన్, లిబర్టీవిల్లేలో రీసెర్చ్ ఇంజనీర్ గా పనిచేశాడు.
1988లో సోమసుందరన్ ఖనిజాలు, లోహాలు, ఖనిజ ఇంజనీరింగ్ విభాగం కింద హెన్రీ క్రుంబ్ స్కూల్ ఆఫ్ మైన్స్ ఛైర్మన్ గా నియమించబడ్డాడు,1997 వరకు ఈ పదవిని నిర్వహించాడు. అతను నేషనల్ సైన్స్ ఫౌండేషన్ ప్రస్తుత డైరెక్టర్.
సోమసుందరన్ ప్లానింగ్ బోర్డు సభ్యుడిగా ఉన్నారు, పియర్మాంట్ బోర్డ్ ఆఫ్ అప్పీల్స్ లో సభ్యుడు. నేషనల్ రీసెర్చ్ కౌన్సిల్, నేషనల్ సైన్స్ ఫౌండేషన్ అడ్వైజరీ కమిటీలలో కూడా సభ్యుడిగా ఉన్నాడు. 1993 నుండి 1995 వరకు బోర్డ్ ఆఫ్ ది ఇంజనీరింగ్ ఫౌండేషన్ మాజీ ఛైర్మన్ అయిన ఆయన యునైటెడ్ ఇంజనీరింగ్ ఫౌండేషన్ బోర్డులో పనిచేస్తున్నారు.
మూలాలు
వర్గం:జీవిస్తున్న ప్రజలు వర్గం:1939 జననాలు వర్గం:పద్మశ్రీ పురస్కార గ్రహీతలు
శ్రీ కాళహస్తి రైల్వే స్టేషను
శ్రీ కాళహస్తి రైల్వే స్టేషను  (స్టేషన్ కోడ్: KHT) ఆంధ్ర ప్రదేశ్ రాష్ట్రంలో శ్రీకాళహస్తి పట్టణంలోని ఒక భారతీయ రైల్వే స్టేషను. ఇది గూడూరు-కాట్పాడి శాఖా రైలు మార్గము లో ఉంది.
పరిపాలన పరిధి
ఈ స్టేషను దక్షిణ మధ్య రైల్వేకు చెందిన గుంతకల్లు రైల్వే డివిజను పరిధిలోకి వస్తుంది.
రైల్వే స్టేషను వర్గం
గుంతకల్లు రైల్వే డివిజను లోని రైల్వే స్టేషన్లలో శ్రీ కాళహస్తి రైల్వే స్టేషను 'బి' వర్గం జాబితాలలో ఇది ఒకటి.
బయటి లింకులు
వర్గం:గుంతకల్లు రైల్వే డివిజను వర్గం:గుంతకల్లు రైల్వే డివిజను స్టేషన్లు వర్గం:దక్షిణ మధ్య రైల్వే స్టేషన్లు‎
రంగనాథస్వామి దేవాలయం, జియాగూడ
రంగనాథస్వామి దేవాలయం తెలంగాణ రాష్ట్ర రాజధాని హైదరాబాదులోని జియాగూడలో ఉంది. మూసి నది ఒడ్డునవున్న ఈ పురాతన ఆలయాన్ని 400 ఏళ్ళక్రితం నంగనూర్ ప్రతమ పీఠం నిర్మించింది. తెలంగాణ రాష్ట్ర దేవాదాయ శాఖ ఆధ్వర్యంలో ఉన్న ఈ ఆలయంలో జరిగే వైకుంఠ ఏకాదశి పండగకు అనేకమంది భక్తులు వస్తారు.
పేరు చరిత్ర
కుతుబ్ షాహి రాజవంశం పాలనలో ఈ ప్రాంతాన్ని షౌకర్ కార్వాన్ (నేటి కార్వాన్) అని పిలిచేవారు. ఆ ప్రాంతంలో ఎక్కువమంది వైశ్యులు, మున్నూరు కాపు కులాలకు చెందినవారు ఉండేవారు. వారంతా శ్రీవైష్ణవ సంప్రదాయాన్ని అనుసరించేవారు. వైష్ణవ నంగనూర్ ప్రతమ పీఠాధిపతి కల్యాణ వనమలై రామానుజ జీయర్ ఇక్కడ విష్ణు ఆరాధన నిర్వహించాడు కాబట్టి, ఈ ప్రదేశానికి అతని పేరుమీద జీయర్‌గూడ అని పేరు పెట్టారు. స్థానిక ముస్లింలు జీయర్‌గూడ పదం పలకడం కష్టమనిపించడంతో, ఈ పేరును జియాగూడగా మార్చారు. సంస్కృతంలో, ఈ ప్రాంతం ఇప్పటికీ దాని మునుపటి పేరుతోనే సూచించబడుతుంది.
చరిత్ర, వాస్తుశిల్పం
హైదరాబాద్‌లో మొట్టమొదటిదైన ఈ ఆలయం 400 సంవత్సరాలకు పైగా పురాతనమైనదని చరిత్రకారుల అభిప్రాయం. ఇది నంగనూర్ ప్రతమ పీఠం చేత స్థాపించబడింది. నంగనూర్ పీఠంలో శ్రీవైష్ణవ సంప్రదాయం తెలిసిన పూజారులు అందుబాటులో లేకపోవడం వల్ల, శ్రీరంగంలోని వనమమలై పీఠం నుండి పూజారులు క్రమం తప్పకుండా ఆరాధన కోసం హైదరాబాద్ వచ్చేవారు. తరువాతికాలంలో భక్తుల సహాయంతో ఈ ఆలయం పునరుద్ధరించబడింది. 2015, ఫిబ్రవరిలో తెలంగాణ రాష్ట్ర దేవాదాయ శాఖ కార్యదర్శి మూడు సంవత్సరాల కాలానికి మత, స్వచ్ఛంద దేవాదాయ చట్టం సెక్షన్ 15, 29 కింద మినహాయింపు ఇచ్చారు.
ద్రావిడ శైలిని అనుసరించి మూసి నది ఒడ్డునున్న రెండున్నర ఎకరాల విస్తీర్ణంలో ఈ ఆలయం నిర్మించబడింది. దీనికి మూడు అంచెల రాజగోపురం ఉంది. దేవాలయ ప్రధాన మందిరంలోని రాతిపై పాము మంచం మీద పడుకున్న విష్ణువు రూపంలో రంగనాథుని చిత్రం ఉంది. లక్ష్మీదేవి (రంగనాయకిగా పూజిస్తారు), అండాల్ కొరకు ప్రత్యేక మందిరాలు ఉన్నాయి. గరుడ మందిరం వెనుకవైపు పంచలోహలతో తయారుచేయబడిన ధ్వజస్తంభం ఉంది. గర్భగుడిపైన విష్ణుమూర్తి దశావతార చిత్రాలు ఉన్నాయి.
పండుగలు
ఈ ఆలయం మొదట్లో సాధారణ ఆరాధనలో తెన్కలై సంప్రదాయాన్ని అనుసరించింది, కాని తరువాత వైష్ణవ చిన్న జీయర్ సిఫారసుపై మరింత ప్రత్యేకమైన వనమమలై సంప్రదాయానికి మారారు. ఈ ఆలయ వ్యవహారాలను శ్రీంగరం తిరువెంగలచార్యలు నేతృత్వంలోని వంశపారంపర్య ఆలయ కమిటీ నిర్వహిస్తుంది. ప్రస్తుతం ఆలయ పూజారులుగా శేషాచార్యులు, రాజగోపాలచార్యలు, బద్రీనాథ్, శ్రీనివాస రామానుజలు పనిచేస్తున్నారు.; వీరంతా ఆలయ ప్రాంగణంలో నివసించే శ్రుంగరం కుటుంబానికి చెందినవారు.
ఇతర లంకెలు
వర్గం:హైదరాబాదు జిల్లా వర్గం:తెలంగాణ పుణ్యక్షేత్రాలు వర్గం:తెలంగాణ పర్యాటక ప్రదేశాలు వర్గం:దేవాలయాలు వర్గం:తెలంగాణ దేవాలయాలు వర్గం:వైష్ణవ దివ్యక్షేత్రాలు వర్గం:హిందూ దేవాలయాలు
ఆచార్య
ఆచార్య, కొణిదెల ప్రొడక్షన్‌ కంపెనీ, మ్యాట్నీ ఎంటర్‌టైన్‌మెంట్ సంయుక్తంగా నిర్మించిన తెలుగు చలనచిత్రం. ఈ సినిమాలో చిరంజీవి, రాం చరణ్ తేజ‌, కాజల్ అగర్వాల్, పూజా హెగ్డే నటించారు. కొరటాల శివ దర్శకత్వం వహించిన ఈ చిత్రానికి మణిశర్మ సంగీతమందించాడు. 2021 మే 13న ఈ చిత్రం విడుదల కావాల్సి ఉండగా, కరోనా సెకండ్ వేవ్ కారణంగా విడుదల వాయిదా పడింది. ఈ చిత్రాన్ని 2022 ఫిబ్రవరి 4న విడుదల కావలసి వుండగా కరోనా థర్డ్ వేవ్ కారణంగా వాయిదా వేసి ప్ర‌పంచవ్యాప్తంగా ఈ చిత్రం 2022 ఏప్రిల్ 29న విడుదలై, మే 20న అమెజాన్ ప్రైమ్ వీడియో ఓటీటీలో విడుదలయింది.
పాటలు
ఈ చిత్రానికి మణిశర్మ సంగీతం అందిస్తున్నాడు.
బయటి లంకెలు
వర్గం:2021 తెలుగు సినిమాలు వర్గం:చిరంజీవి నటించిన సినిమాలు వర్గం:కాజల్ అగర్వాల్ నటించిన సినిమాలు వర్గం:తనికెళ్ళ భరణి చిత్రాలు వర్గం:మణిశర్మ సంగీతం అందించిన సినిమాలు
అనుజ చౌహాన్
అనుజ చౌహాన్ (జననం 1970) భారతీయ రచయిత్రి, ప్రకటనకర్త, స్క్రీన్ రైటర్. ప్రముఖ ఎడ్వర్టైజింగ్ ఏజెన్సీ జె.వాల్టర్ థామ్ప్సన్ ఇండియాలో, దాదాపు 17 ఏళ్ళు వివిధ హోదాల్లో పనిచేసింది. ఆమె ఆ ఏజెన్సీకి వైస్-ప్రెసిడెంట్, ఎగ్జిక్యూటివ్ క్రియేటివ్ డైరెక్టర్ వంటి పెద్ద హోదాలలో కూడా పనిచేసింది. పూర్తిస్థాయి రచయితగా మారడం కోసం 2010లో రాజీనామా ఇచ్చేసింది. ఆమె తన కెరీర్ లో పెప్సి, కుర్ కురే, మౌంటైన్ డ్యూ, నోకియా వంటి ఎన్నో ప్రతిష్ఠాత్మకమైన బ్రాండ్లకు పనిచేసింది. ఆమె పెప్సీకి చేసిన "నథింగ్ అఫీషియల్ ఎబౌట్ ఇట్" ప్రచారం చాలా విజయవంతమైనది. అంతే కాక పెప్సీ కంపెనీకే ఆమె ఇచ్చిన యే దిల్ మాంగే మోర్, ఒయ్ బబ్లీ ప్రకటన నినాదాలు కూడా చాలా ప్రాచుర్యం పొందాయి.
ఇప్పటి వరకూ ఆమె రాసిన ఐదు నవలలు ది జోయా ఫాక్టర్ (2008), బ్యాటిల్ ఫర్ బిట్టోరా (2010), దోజ్ ప్రీసీ ఠాకూర్ గర్ల్స్ (2013), ది హౌస్ దట్ బిజె బిల్ట్ (2015), "బాజ్" (2017) చాలా ప్రసిద్ధి పొందాయి. ఇందులో ది జోయా ఫాక్టర్, బ్యాటిల్ ఫర్ బిట్టోరా నవలలు సినిమాలుగా రానున్నాయి. దోజ్ ప్రీసీ ఠాకూర్ గర్ల్స్ నవలను జీ చానల్ సీరియల్ గా తీసి ప్రసారం చేస్తోంది.
తొలినాళ్ళ జీవితం, విద్యాభ్యాసం
అనుజ ఉత్తర ప్రదేశ్లోని చిన్న పట్టణమైన మీరట్లో రాజ్ పుత్ కుటుంబంలో జన్మించింది ఆమె తండ్రి భారత సైన్యంలో పనిచేయడంతో, చిన్నతనం మొత్తం ఉత్తర భారతంలోని వివిధ సైనిక కంటోన్మెంట్ పట్టణాల్లో గడిచింది. లెఫ్టెనెంట్ కల్నల్ గా కూడా పనిచేసిన అనుజ తండ్రి, స్వచ్ఛంద పదవీ విరమణ చేసి, ఆస్ట్రేలియాకు వెళ్ళిపోయాడు. ఆమె నలుగురు అక్కా చెల్లెళ్ళలో చివరిది. ఆమెకు పద్మిని, రోహిణి, నందిని అని ముగ్గురు అక్కలు ఉన్నారు. ఆమె అక్క నందిని బాజ్ పేయ్ కూడా రచయిత్రి కావడం విశేషం.
ఆమె ఢిల్లీలోని భారత సైనిక పాఠశాల, మీరట్ కంటోన్మెంట్ లోని సోఫియా బాలికల పాఠశాల, ఢిల్లీ పబ్లిక్ పాఠశాలల్లో చదువుకుంది. ఢిల్లీ విశ్వవిద్యాలయానికి చెందిన మిరండా హౌస్ అనే కళాశాలలో ఆర్థిక శాస్త్రంలో బి.కాం చదివింది. ఆ తరువాత రాయల్ మెల్బార్న్ ఇన్స్టిట్యూట్ ఆఫ్ టెక్నాలజీ నుంచి మాస్ కమ్యూనికేషన్ లో పోస్ట్ గ్రాడ్యుయేట్ డిప్లొమా కూడా పూర్తి చేసింది.
బయటి లంకెలు
వర్గం:1970 జననాలు వర్గం:భారతీయ రచయిత్రులు వర్గం:జీవిస్తున్న ప్రజలు వర్గం:ఉత్తర ప్రదేశ్ వ్యక్తులు
వివర్తనం
thumbnail|కుడి|వివర్తనము thumbnail|కుడి|ట్రావెలింగ్ మిక్రోస్కొప్ సహాయముతో మనము వివర్తనమును చూడవచ్చును
వివర్తనం
తరంగముల విషయములో వివర్తనము అంటే-అవి అవరోధాల అంచుల వద్ద వంగి ప్రయాణంచడం.అవరోధం తరంగాల తరంగ దైర్గ్యము కంటే పరిమాణంలో చాలా పెద్దదైతే, అంచుల వద్ద తరంగాలు ఏ మాత్రము వంగకుండా ప్రయాణిస్తాయి.అవరోధం కాంతి తరంగాల దైర్గ్యముతో పొల్చతగినంత చిన్నదైతే అంచుల వద్ద కాంతి వంగి ప్రయాణిస్తుంది.అవరోధం పరిమాణం తరంగ దైర్ఘ్యము కంటే చిన్నదైతే ప్రాయోగిక ఫలితము ఉండనంత స్వల్పంగా తరంగాలు అవరోధం అంచుల వద్ద వంగుతాయి.వివిధ పరిమాణాలుగల అవరోధాల అంచుల వద్ద నీటి తరంగాల వివర్తనాన్ని చుడవచ్చును. వివర్తనాన్ని వివరించడానికి రెండు పద్ధతులున్నయి.మొదటిది ఫ్రెనల్ వివర్తనము రెండవది ఫ్రాన్ హాఫర్ వివర్తనము.
ఫ్రాన్ హాఫర్ వివర్తనము
ఈ పద్ధతిలో కాంతి జనకము, తెర, అవరోధము లేదా ద్వరాము నుండి అనంత అనంత దూరాల్లో ఉంటాయని భావిస్తాము.సమతల తరగ మూఖాలను పరిగణలోనికి తీసుకుంటాము.వివర్తన పట్టీలను పరశీలించడానికి కటకాలను ఉపయోగిస్తాము.గణితవిశ్లేషణ సులభముగా ఉండే ఈ వివర్తనాన్ని ఫ్రెనల్ వివర్తనము యొక్క అవధిగా భావిస్తాము.
బయటి లంకెలు
వర్గం:భౌతిక శాస్త్రం
ఆవర్ధనము
కటకాల వలన ప్రతిబింబం ఏర్పడినప్పుడు ప్రతిబింబం పొడవుకు, వస్తువు పొడ పుకుగల నిష్షత్తిని రేఖ్హీయ ఆవర్ధనం అంటారు. ప్రతిబింబం విస్త్రీర్ణానికి వస్తువు విస్త్రీర్ణానికిగల నిష్పత్తిని విస్త్రీర్ణ ఆవర్ధనం అంటారు. వి స్త్రీర్ణ ఆవర్ధనం రేఖీయ ఆవర్ధనం యొక్క వర్గానికి సమాన మవుతుందని చూపవచ్చు. కటకం నుంచి u దూరంలో ఉన్న వస్తువు OJ యొక్క ప్రతిబింబం IG  సరళతకోసం కటక  కేంద్రం C ద్వారా పోయే కిరణాన్ని మాత్రమే పటంలో చూపటం జరిగింది. సంజ్జా సంప్రదాయాన్ననుసరించి. ఈ సందర్భంలో రుణగు ర్తువదిలివేసి u,v ల పరిమాణాలను మాత్రమే గ్రహించవలె.వస్త్తువు పొడవు OJ.ప్రతిబింబం పొడవు IO రేఖీయ ఆవర్ధనం m అయితే నిర్వచ నాన్నిబటి. కుంభాకార కటకానికి రేకీయ ఆవర్ధనం ఒకటికన్న ఎక్కువగాని ఒకటికన్న తక్కువగాని ఉండవచ్చు.పుటాకార కటకానికి ఆవర్ధనం ఎప్పుడూ ఒకటి కన్న తక్కువ ఉంటుంది. thumbnail|కుంభాకార కటకంలొ ఆవర్ధనము thumbnail|పుటాకార కటకంలొ ఆవర్ధనము
బల్లి కళ్యాణ్ చక్రవర్తి
బల్లి కళ్యాణ్‌ చక్రవర్తి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన మార్చి 2021లో ఎమ్మెల్యే కోటాలో ఆంధ్రప్రదేశ్ శాసనమండలికి ఎమ్మెల్సీగా ఎన్నికయ్యాడు.
రాజకీయ జీవితం
కళ్యాణ్‌ చక్రవర్తి తండ్రి బల్లి దుర్గాప్రసాద్‌ 2019లో జరిగిన లోక్‌సభ ఎన్నికల్లో తిరుపతి లోకసభ నియోజకవర్గం నుంచి వైసీపీ తరఫున ఎంపీగా గెలిచి 2020 సెప్టెంబర్‌లో కరోనా వైరస్ బారిన పడి చికిత్స పొందుతూ గుండెపోటు రావడంతో చైన్నైలోని ఓ ఆసుపత్రిలో మరణించాడు. ఆయన తన తండ్రి హఠాన్మరణం తరువాత ప్రత్యక్ష రాజకీయాల్లోకి అడుగుపెట్టాడు. దుర్గా ప్రసాద్ కుటుంబాన్ని అన్ని విధాలా ఆదుకుంటామని ముఖ్యమంత్రి జగన్‌ హామీ ఇచ్చాడు.
ఆంధ్రప్రదేశ్ శాసనమండలికి 2021లో ఎమ్మెల్యేల కోటాలో ఆరు ఎమ్మెల్సీ స్థానాలకు జరిగిన ఎన్నికల్లో కళ్యాణ్ చక్రవర్తిని వైఎస్సార్‌సీపీ తరపున ఎమ్మెల్సీ అభ్యర్థిగా ముఖ్యమంత్రి వై.ఎస్. జగన్మోహన్ రెడ్డి 25 ఫిబ్రవరి 2021న ఖరారు చేశాడు. ఆయన శాసనసభ్యుల కోటాలో ఎమ్మెల్సీగా ఏకగ్రీవం అయినట్లు 8 మార్చి 2021న ఎమ్మెల్సీ ఎన్నికల రిటర్నింగ్‌ అధికారి తెలిపాడు. ఆయన శాసనసభ్యుడిగా 1 ఏప్రిల్ 2021న ప్రమాణ స్వీకారం చేశాడు.
మూలాలు
వర్గం:1984 జననాలు వర్గం:నెల్లూరు జిల్లా రాజకీయ నాయకులు వర్గం:నెల్లూరు జిల్లా వ్యక్తులు
సార్
సార్‌ 2023లో తెలుగు, తమిళ భాషల్లో విడుదలైన ద్విభాషా సినిమా. సితార ఎంటర్‌టైన్‌మెంట్స్‌, ఫార్చ్యూన్ ఫోర్ సినిమాస్, శ్రీకర స్టూడీయోస్‌ బ్యానర్‌లపై తెలుగులో ‘సార్‌’, తమిళంలో ‘వాతి’ పేర్లతో సూర్యదేవర నాగవంశీ, సాయిసౌజన్య నిర్మించిన ఈ సినిమాకు వెంకీ అట్లూరి దర్శకత్వం వహించాడు. ధనుష్‌, సంయుక్త మీనన్, సాయికుమార్‌, తనికెళ్లభరణి ప్రధాన పాత్రల్లో నటించిన ఈ సినిమా టైటిల్‌ లుక్‌, మోషన్‌ పోస్టర్‌ను 2021 డిసెంబర్ 21న ఆవిష్కరించి,  టీజ‌ర్‌ను 2022 జులై 28న విడుదల చేసి, సినిమాను మహా శివరాత్రి కానుకుగా ఫిబ్రవరి 17న విడుదలై , నెట్‌ఫ్లిక్స్‌ ఓటీటీలో మార్చి 17న విడుదలైంది.
బయటి లింకులు
వర్గం:2023 తెలుగు సినిమాలు వర్గం:తనికెళ్ళ భరణి చిత్రాలు వర్గం:విడుదల కానున్న సినిమాలు
ది వైట్ టైగర్
ది వైట్‌ టైగర్‌ 2021లో విడుదలైన హిందీ సినిమా. ఇండో–ఆస్ట్రేలియన్‌ రచయిత అరవింద్‌ అడిగి రాసిన 'ది వైట్‌ టైగర్‌' నవల ఆధారంగా నిర్మించిన ఈ సినిమాకు రమిన్‌ బెహరానీ దర్శకత్వం వహించాడు. ది వైట్ టైగ‌ర్ న్యూయార్క్ టైమ్స్ బెస్ట్ సెల్ల‌ర్ గా 2008లో మ్యాన్ బుక‌ర్ ప్రైజ్ గెలుచుకుంది. ఆదర్శ్‌ గౌరవ్‌, రాజ్‌కుమార్‌ రావు ,  ప్రియాంక చోప్రా , మహేష్ మంజ్రేకర్ ప్రధాన పాత్రల్లో నటించిన ఈ సినిమా 22 జనవరి 2021న  నెట్​ఫ్లిక్స్ లో విడుదలైంది.
బయటి లింకులు
వర్గం:2021 సినిమాలు
థేరవాదం
థేరవాదం అనేది బౌద్ధమతంలో ఒక శాఖ. థేరవాదం అనగా పెద్దల సిద్ధాంతం. ఈ వాదాన్ని అనుసరించే థేరవాదులు గౌతమ బుద్ధుడు స్వయంగా బోధించినట్లుగా తాము నమ్ముతున్న సూత్రాలను పాళీ భాషలో గ్రంథస్తం చేశారు. థేరవాదులు ఒక సహస్రాబ్ది పాటు ఈ సూత్రాలు అలాగే కాపాడుతూ వచ్చారు. మహాయానం, వజ్రయానంతో పోలిస్తే థేరవాదం సిద్ధాంతాల పరంగా, సన్యాసి ధర్మాల పరంగా కఠినమైన నియమ నిబంధనలు కలిగిఉంది.
ఈ ధర్మము త్రిపిటకములను ఆధారముగా చేసుకొని రూపుదిద్దుకొనినది. మిగతా బౌద్ధ విభాగ పాఠశాలతో పోల్చితే థేరవాదమే బుద్ధుని బోధనలకు దగ్గరగా ఉంటుందని ప్రతీతి. బుద్ధుని బోధనలు తప్పక పాటించే ఈ ధర్మములో సృష్టికర్త దేవుడు అనే అపోహలు ఉండవు. బౌద్ధములో సృష్టికర్త అనేవాడు లేడని నిర్ధారిస్తారు. సర్వాంతర్యామి దేవుడు అనే వాదనను బుద్ధుడు కొట్టిపారవేశాడు.
చాలా శతాబ్దాలుగా థేరవాదము ఆగ్నేయాసియా ఖండము(థాయిలాండ్, మయన్మార్, కంబోడియా, లావోస్, శ్రీలంక)లో ప్రధానమైన ధర్మముగా ఉన్నది. ఈ ధర్మమును ఆచరించే వారి జనాభా 10 కోట్లకు పైనే. ఈ మధ్య కాలములో పశ్చిమ దేశాలైన అమెరికా, ఐరోపా, ఆఫ్రికా దేశాలలో కూడా థేరవాదమును ఆచరిస్తున్నారు.
మూలాలు
వర్గం:బౌద్ధ మతము
అలమేలుమంగా వేంకటేశ్వర శతకము
కుడి|thumb|200x200px|శతక కర్త అన్నమయ్య అలమేలుమంగా వేంకటేశ్వర శతకము తాళ్ళపాక అన్నమయ్య రచించిన శతకము. ఇందులో వేంకటేశ్వరా అని మకుటం ఉన్నా కూడా కవి అలమేలు మంగ ప్రస్తుతి పరంగా భక్తి స్తుతి శతకంగా పేర్కొనదగినది వేటూరి ప్రభాకర శాస్త్రి గారు పేర్కొన్నారు.
కవి ఇందులో మల్లెలవంటి ఉత్పలమాల, చంపకమాల పద్యాలతో తల్లివంటి అలర్ మేల్ మంగ మీద 100 పద్యాలను కూర్చి అందించాడు. ఇవి ముఖ్యంగా భక్తి, శృంగారాల మిళితంగా పేర్కొనవచ్చును.
ఈ శతకాన్ని మొదటగా వావిళ్ళవారి ముద్రణాలయంలో వావిళ్ల వేంకటేశ్వర శాస్త్రి గారు ప్రచురించారు. దీనికి పీఠిక శ్రీ నిడదవోలు వెంకటరావు రచించారు.
ప్రారంభం
ఉ. శ్రీసతి నీల జాంబవతి శ్రీయమునాసతి సత్యభామ ధా
త్రీసతి రుక్మిణీరమణి దేవియిలాసతి వీర లందఱున్
జేసినసేవ చేసెదను జేకొను శ్రీయలమేలుమంగ నీ
మూసినముత్యమై యురము ముంగిట జెంగట వేంకటేశ్వరా !
ఉదాహరణలు
చ. కిలకిల నవ్వు నవ్వి తిలకించితి మంచి సుధారసంబు నీ
పలుకులతేనెలన్ విభుని బట్టము గట్టితి నీదుకౌగిటన్
వలదని చెప్పినన్ వినవు వద్దు సుమీ యలమేలుమంగ నీ
కెలవు లటంచు నెచ్చెలులు కీర్తన సేతురు వేంకటేశ్వరా !
ఉ. చక్కనితల్లికిన్ నవరసంబుల వెల్లికి బుష్పవల్లికిం
జక్కనిమోవిముత్తియపుజల్లికి శ్రీయలమేలుమంగకున్
క్రిక్కిరిగుబ్బలే పసిడికిన్న రకాయలు వేంకటేశ్వరా !
ఉ. మానవతీశిరోమణికి మంజులవాణికి మోవితేనియల్
మీనచకోరనేత్రి నిను మెచ్చి మదంబున గౌగిలించి నీ
పానుపుమీది చేత లివి పచ్చితలంపులు వేంకటేశ్వరా !
ముగింపు
ఉ. అమ్మకు దాళ్ళపాకఘను డన్నడు పద్యశతంబు జెప్పెగో
కొమ్మని వాక్ప్రసూనముల గూరిమితో నలమేలుమంగకున్
నెమ్మది నీవు చేకొని యనేకయగంబుల్ బ్రహ్మకల్పముల్
సమ్మది మంది వర్థిలను జవ్వన లీలల వేంకటేశ్వరా !
మూలాలు
వర్గం:శతకాలు
ఏకశిలా గణపతి విగ్రహం
ఏకశిలా గణపతి విగ్రహం, తెలంగాణ రాష్ట్రం, నాగర్‌కర్నూల్ జిల్లా, తిమ్మాజిపేట మండలం, ఆవంచ గ్రామంలో ఉంది. భారతదేశంలో ఎత్తైన గణపతి విగ్రహం (30 అడుగుల ఎత్తు, 15 అడుగుల వెడల్పు) ఇది. పశ్చిమ చాళుక్య సామ్రాజ్య నేపథ్యం గురించి ఈ విగ్రహం వర్ణిస్తుంది. వీరు గుల్బర్గా పట్టణాన్ని రాజధానిగా చేసుకొని రాజ్యాన్ని పాలించారు. ఈ విగ్రహం 9.144 మీటర్లు (పీఠం7.62 మీటర్లు) ఎత్తు ఉంది. దీనిని ఐశ్వర్య గణపతి విగ్రహం, ఆవంచ గణపతి విగ్రహం అని కూడా పిలుస్తారు. ఈ అరుదైన గణపతిని చూడటానికి అనేక ప్రాంతాల నుంచి భక్తులు ఇక్కడికి వస్తారు.
చరిత్ర
12వ శతాబ్దంలో అవంచలో పశ్చిమ చాళుక్య వంశానికి చెందిన విక్రమాదిత్యకు సోమేశ్వరుడు, తైలంపుడు అనే ఇద్దరు కుమారులు ఉన్నాడు. ఈ తైలంపుడు సామంత రాజును కందూరు రాజధానిగా ఉన్న ఒక నిర్దిష్ట ప్రావిన్స్‌గా మార్చారు. సా.శ. 1113లో తైలంపుడు తన రాజధానిని అవంచకు మార్చాడు. తైలంపుడు పెద్ద గ్రానైట్ బండరాయిపై ఈ పురాతన గణపతి విగ్రహాన్ని చెక్కించాడు. విగ్రహం పనులు కొనసాగుతున్న సమయంలోనే తండ్రి విక్రమాదిత్యుడు చనిపోయాడనే వార్త తెలుసుకున్న తైలంపుడు మధ్యలోనే వెళ్లిపోయినట్లు ఆధారాలున్నాయి. ఈ రాజవంశం 200 సంవత్సరాలకు పైగా తెలంగాణ ప్రాంతంలో తమ రాజ్యపాలన సాగించారు. ఆ విగ్రహం వ్యవసాయ క్షేత్రంలో ఉంది. ఆ విగ్రహానికి గుడి, చుట్టూ గోడ లేదు. పొలాల్లో పనిచేసుకొనే రైతులే అప్పుడప్పుడు అరటిపండు నైవేద్యంగా పెడుతున్నారు.
ఇతర వివరాలు
తెలంగాణ ముఖ్యమంత్రి కేసీఆర్, మంత్రి సి. లక్ష్మా రెడ్డిలు ఈ విగ్రహాన్ని దర్శించారు.
మూలాలు
వర్గం:వినాయకుడు వర్గం:విగ్రహాలు వర్గం:తెలంగాణ పుణ్యక్షేత్రాలు
కొత్లి సక్కియన్‌వాలి
భౌగోళికం, జనాభా
Kotli Sakkianwali (295) అన్నది అమృత్‌సర్ జిల్లాకు చెందిన అజ్నలా తాలూకాలోని గ్రామం, ఇది 2011 జనగణన ప్రకారం 112 ఇళ్లతో మొత్తం 626 జనాభాతో 160 హెక్టార్లలో విస్తరించి ఉంది. సమీప పట్టణమైన Raja sansi అన్నది 8 కి.మీ. దూరంలో ఉంది. గ్రామంలో మగవారి సంఖ్య 336, ఆడవారి సంఖ్య 290గా ఉంది. షెడ్యూల్డ్ కులాల సంఖ్య 271 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37398.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. సమీప మాధ్యమిక పాఠశాలలు (Jagdev kalan)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Jagdev kalan)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Jagdev kalan)గ్రామానికి 5 కిలోమీటర్ల లోపే ఉంది. సమీప ఇంజనీరింగ్ కళాశాలలు (అజ్నలా) గ్రామానికి 10 కిలోమీటర్ల కన్నా దూరంలో ఉంది. సమీప వైద్య కళాశాలలు (అజ్నలా) గ్రామానికి 10 కిలోమీటర్ల కన్నా దూరంలో ఉంది. సమీప మేనేజ్మెంట్ సంస్థలు (అజ్నలా) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
.
సమాచార, రవాణా సౌకర్యాలు
. పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది. ఆటోలు లేదు. సమీప ఆటోలుగ్రామానికి 5 నుంచి 10 కిలోమీటర్ల లోపే ఉంది. టాక్సీలు లేదు. సమీప టాక్సీలుగ్రామానికి 5 నుంచి 10 కిలోమీటర్ల లోపే ఉంది.
గ్రామం జాతీయ రహదారితో అనుసంధానమై ఉంది.
మార్కెటింగు, బ్యాంకింగు
ఏటియం లేదు. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
ఆశా (గుర్తింపు పొందిన సామాజిక ఆరోగ్య కార్యకర్త) లేదు. సమీప ఆశా (గుర్తింపు పొందిన సామాజిక ఆరోగ్య కార్యకర్త)గ్రామానికి 5 కిలోమీటర్ల లోపే ఉంది.
..
విద్యుత్తు
విద్యుత్ సౌకర్యం ఉంది.
.
. 15 గంటల పాటు (రోజుకు) వ్యవసాయావసరాల నిమిత్తం చలికాలం(అక్టోబర్-మార్చి)లో విద్యుత్ సరఫరా ఉంది. 8 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబర్)లో విద్యుత్ సరఫరా ఉంది.
భూమి వినియోగం
Kotli Sakkianwali (295) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Kotli Sakkianwali (295) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, ,మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
రత్నదీప్ (1979 సినిమా)
రత్నదీప్ 1979లో విడుదలైన హిందీ చలనచిత్రం. బసు ఛటర్జీ దర్శకత్వంలో హేమా మాలిని, గిరీష్ కర్నాడ్, ఏకె హంగల్, ధీరజ్ కుమార్ తదితరులు ప్రధానపాత్రల్లో నటించగా, రాహుల్ దేవ్ బుర్మాన్ సంగీతం అందించాడు.
ఇతర లంకెలు
వర్గం:1979 సినిమాలు వర్గం:హిందీ సినిమా వర్గం:గిరీష్ కర్నాడ్ చిత్రాలు
ఓదాంతపురి
thumb|బీహార్ షరీఫ్‌లోని హిరణ్య పర్వత్ పైన ఉన్న పురాతనప బౌద్ధ మఠాల శిధిలాల చిత్రం. ఓదాంతపురి ప్రాచీన బౌద్ధ మహావిహారం. ఇది ప్రస్తుత బీహారులో ఉంది. సా.శ. 8 వ శతాబ్దంలో పాల చక్రవర్తి మొదటి గోపాలుడు దీన్ని స్థాపించాడు. ఇది మగధ సామ్రాజ్యంలో ఉండేది. నలందా విశ్వవిద్యాలయం తరువాత ఇదే భారతదేశం లోని అత్యంత ప్రాచీన మహావిహారం. విక్రమశిలకు చెందిన ఆచార్య గంగాజీ ఈ విహారంలో విద్యార్థి. టిబెటన్ గ్రంథాల ప్రకారం ఓదాంతపురి పంచానన అనే నది ఒడ్డున హిరణ్య ప్రభాత్ అనే పర్వతం పైన ఉంది. ఇక్కడ 12,000 మంది విద్యార్థులు ఉన్నారు. ఇక్కడ బౌద్ధ గ్రంథాలే కాక బ్రాహ్మణ విద్య కూడా నేర్పేవారు. ఈ విద్యాలయంలోని గ్రంథాలయం ప్రఖ్యాతి గాంచింది.
పాల చక్రవర్తుల కాలంలో అనేక విహారాలను నెలకొల్పారు. టిబెట్ గ్రంథాల ప్రకారం ఐదు గొప్ప మహావిహారాలుండేవి. అవి: విక్రమశిల, నలందా (అప్పతికి దాని ప్రశస్తి కొంత తగ్గింది), సోమపుర మహావిహారం, ఓదాంతపురి, జగద్దాల. ఈ ఐదూ ఒక నెట్‌వర్కుగా ఉండేవి; "అవన్నీ ప్రభుత్వ పర్యవేక్షణలో ఉండేవి", "వాటి మధ్య ఒక సమంవయం ఉండేది." పండితులు ఈ విద్యాలయాల్లో తమతమ స్థానాల నుండి పైకి ఎదుగుతూ ఉండేవారు. .
సా.శ. 1193 లో మహమ్మద్ బిన్ బఖ్తియార్ ఖల్జీ నలందాతో పాటు ఓదాంతపురిని కూడా నాశనం చేసాడు. ఇచ్చటి భిక్షువులను విద్యార్థులనూ చంపి, గ్రంథాలయాన్ని నాశనము జేసాడు.
ప్రస్తుత కాలంలో ఓదాంతపురి నలందా జిల్లా ముఖ్య పట్టణమైన బీహార్ షరీఫ్ లో ఉంది.
మూలాలు
వర్గం:ప్రాచీన భారతదేశ నగరాలు వర్గం:బౌద్ధ విహారాలు
అక్బర్
జలాలుద్దీన్ ముహమ్మద్ అక్బర్ ('అక్బర్ ద టెరరస్ట్  గా కూడా ప్రసిద్దుడు) (జననం-1542 అక్టోబరు 15:మరణం- 1605 అక్టోబర్ 27). అక్బరు 1556 నుండి తాను మరణించినంతవరకు మొఘల్ సామ్రాజ్యానికి చక్రవర్తిగా ఉన్నాడు. ఆయన బాల్యనామం బద్రుద్దీన్ ముహమ్మదు అక్బరు. తరువాత అతని పేరు జలాలుద్దీన్ మొహమ్మదు అక్బరుగా మార్చబడింది. అతను పుట్టిన తేదీ ఆధికారికంగా 1542 అక్టోబర్ 15 కి మార్చబడింది. నాసీరుద్దీన్ హుమాయున్ కుమారుడు అయిన ఇతడు తన తండ్రి తదనంతరం మొఘల్ సామ్రాజ్యాన్ని 1556 నుండి 1605 వరకు పాలించాడు. మొఘల్ రాజవంశం స్థాపకుడైన బాబర్ మనుమడు. 1605 లో అతను మరణించే సమయానికి మొఘల్ సామ్రాజ్యం దాదాపుగా 35 లక్షల చదరపు కిలోమీటర్లు వరకు వ్యాపించి ఉంది.
అక్బరు తన తండ్రి హుమాయూన్ మరణానంతరం 14 సంవత్సరాల వయస్సులోనే ఢిల్లీసింహాసనాన్ని అధిరోహించినప్పటికీ మొఘల్ చక్రవర్తులలో చాలా గొప్పవాడిగా ఖ్యాతి గడించాడు. ఆ కాలంలో ఉత్తర భారతదేశంలో రాజకీయ సంభంధిత విషయాలలో ప్రబల్యత సంతరించుకున్న ఉండే టర్కీయులు, మంగోలీయులు, ఇరానీయులు అను మూడు జాతుల వారు ఇతని పూర్వీకులుగా ఉన్నారు. తన సామర్థతను ప్రదర్శించి ఉత్తర, మధ్య భారతదేశాన్ని తన ఆధీనంలోకి తీసుకుని రావడానికి ఆయనకు రెండు దశాబ్దాల కాలం పట్టింది. అతని పాలనలో ఆఫ్ఘానిస్తాన్ జాతులపై యుద్దాలను ప్రకటించటం ద్వారా షేర్షా పష్తూన్ సంతతి వారి నుండి వస్తున్న బాహ్య సైనిక బెదిరింపులను అరికట్టాడు. రెండవ పానిపట్ యుద్దంలో హేము అని కూడా పిలువబడే హిందూ రాజు సామ్రాట్ హేము చంద్ర విక్రమాదిత్యను ఓడించాడు. శక్తివంతమైన రాజపుత్ర కులం వారితో రాయబారాలు నడపటం ద్వారా, రాజపుత్ర యువరాణులను తన సంస్థానానికి రాణులుగా తీసుకురావటం ద్వారా చక్రవర్తిగా తన పాలనను స్థిరపరుచుకున్నాడు.
అక్బరు ఒక శిల్పకారుడు, యుద్ధ వీరుడు, కళాకారుడు, ఆయుధ తయారీ నిపుణుడు, కమ్మరివాడు, వడ్రంగి, చక్రవర్తి, సేనానాయకుడు, నూతన వస్తువులను కనిపెట్టేవాడు, జంతు  శిక్షకుడు (అతని పరిపాలనా కాలంలో వేల కొద్దీ వేట చిరుతలను ఉంచి తనే శిక్షణ ఇచ్చేవాడని ప్రసిద్ధి), జరీ తయారీదారుడు, సాంకేతిక నిపుణుడు, వేదాంతిగా బహుళ నైపుణ్యం ప్రదర్శించాడు. ఆయన కళలకు హద్దులు లేని సేవలు చేసాడు. అతను అక్బరు నామా,  ఐన్-ఎ-అక్బరి  లతో పాటు చాలా పెద్ద సాహిత్య సేకరణకు నాంది పలికాడు. మొఘల్ సేకరణలలోకి ప్రపంచవ్యాప్తంగా ఉన్న కళను చొప్పించాడు. ఆయన నిర్మించిన భవనాలు చాలా మందిచే ఆరాధించబడుతున్నాయి. అక్బరు భవంతుల నిర్మాణానికి శ్రీకారం చుట్టాడు. అక్బరు ధారావాహంగా మతపరమైన చర్చలను మొదలుపెట్టాడు. అందులో ముస్లిం పండితులు సిక్కులు, హిందువులు, చార్వాక నాస్తికులు, పోర్చుగల్ నుండి వచ్చే యేసుక్రీస్తు సంఘానికి చెందినవారితో చర్చించేవాడు. అతను దీన్ ఎ ఇలాహి ("ప్రాకృతిక ధర్మం") మతాన్ని స్థాపించాడు. ఏది ఎమైనప్పటికీ అది అక్బరు వ్యక్తిత్వ సంస్థాపనకు మాత్రమే ఉపయోగపడింది. అతని మరణాంతరం త్వరగా అంతరించిపోయింది.
భారతదేశ మొఘలు సాంరాజ్యం ఒక బలమైన స్థిరమైన ఆర్థిక వ్యవస్థను అభివృద్ధి చేసింది. ఇది వ్యాపార విస్తరణకు దారితీసి సరికొత్త సంస్కృతిక పోషణకు అవకాశం ఇచ్చింది. అక్బరు స్వయంగా కళ, సంస్కృతికి పోషకుడు. ఆయన్ సాహిత్య అభిలాషతో పలువురు పండితులు, అనువాదకులు, కళాకారులు, కాల్గీస్టర్లు, లేఖకులు, బుక్ బైడర్ల సిబ్బంది సాయంతో సంస్కృత, ఉర్దూ, పర్షియా, గ్రీకు, లాటిన్, అరబిక్, కాశ్మీరీ భాషలలో వ్రాసిన 24,000 సంపుటాల గ్రంథాలను రూపొందించారు. మూడు తనకు తానుగా జాబితా తయారు చేసి గ్రంధాలను మూడు ప్రధాన విభాగాలుగా చేశాడు. అక్బరు ఫతేపూర్ సిక్రీ గ్రంధాలయంలో మహిళలకు ప్రత్యేక విభాగం ఏర్పాటు చేయించాడు. అతను ముస్లింలకు, హిందువులకు విద్యాభివృద్ధి కొరకు పాఠశాలలను స్థాపించాచని ఆదేశించాడు. ఆయన పుస్తక ముఖచిత్రాలను కూడా అధిక కళాత్మకంగా తయారుచేయడాన్ని ప్రోత్సహించాడు. ప్రపంచవ్యాప్తంగా ఉన్న పలు మతాలకు చెందిన పవిత్ర వ్యక్తులు, కవులు, వాస్తుశిల్పుల, కళాకారులు అక్బరు సభను అలకరించి శాస్త్రాధ్యయనం, చర్చలు సాగించేవారు. ఢిల్లీ, ఆగ్రా, ఫతేపూర్ సిక్రీలలోని అక్బరు సభలు కళలకు, అధ్యయనాలకు అభ్యాస కేంద్రాలుగా మారాయి. పెర్సో-ఇస్లామిక్ సంస్కృతి దేశీయ భారతీయ సాంస్కృతిక అంశాలతో విలీనం చేయడం ప్రారంభమైంది. ప్రత్యేకమైన ఇండో-పర్షియన్ సంస్కృతిగా మొఘల్ శైలి కళలు, చిత్రలేఖనం, వాస్తుశిల్పం రూపొందించబడింది. ఆయన తన సామ్రాజ్యంలో మతపరమైన ఐక్యతను తీసుకురావాలనే ఆశతో ఇస్లాం, హిందూమతం విశ్వాసాల సమ్మిశ్రమంగా అక్బర్ దిన్-ఇ-ఇలాహి (హిందూ, క్రైస్తవ విశ్వాసాల సమ్మిశ్రమంగా జొరాస్ట్రియనిజం రూపొందినట్లు) మతం స్థాపించాడు. ఒక సరళమైన సంస్కృతి, దృక్పథంలో అక్బరును ప్రవక్తగా కేంద్రీకృతం చేసింది. అందు కొరకు ఆయన ఉలేమా, సాంప్రదాయ ముస్లింల ఆగ్రహాన్ని ఎదుర్కొన్నాడు. అక్బరు ఒక ప్రవక్త అని చాలామంది నమ్మేవారు. అక్బరు అభిమానపాత్రుడైన బీర్బలు ఈ మిశ్రమమైన మతాన్ని అనుసరించాడు.
అక్బరు పాలన భారత చరిత్రను గణనియంగా ప్రభావితం చేసింది. అతని పాలనలో మొఘల్ సామ్రాజ్యం పరిమాణంలో, సంపదలో మూడు రెట్లు పెరిగింది. అతను శక్తివంతమైన సైనిక వ్యవస్థను సృష్టించాడు, సమర్థవంతమైన రాజకీయ, సామాజిక సంస్కరణలను ప్రవేశపెట్టాడు. ముస్లిమేతరుల మీద మతపరమైన పన్నును రద్దు చేసి అధిక సివిల్, సైనిక పదవులలో వారిని నియమించడం ద్వారా ఆయన స్థానిక ప్రజల  విశ్వసనీయతను గెలుచుకున్న మొదటి మొఘల్ పాలకుడయ్యాడు. అతను స్థానిక సంస్కృతులలో పాల్గొని సంస్కృత సాహిత్య అనువాదం చేసి ఒక ప్రజల సహకారంతో స్థిరమైన సామ్రాజ్యం ఏర్పరిచాడు. అందువలన అక్బరు కాలంలో మొఘల్ పాలనలో బహుళ సాంస్కృతిక సామ్రాజ్యపునాదులు నిర్మించబడ్డాయి. అక్బరు చక్రవర్తి కుమారుడైన రాజకుమారుడు సలీం మొఘల్ సాంరాజ్యానికి వారసుడయ్యాడు. సలీమ్ తరువాత జహంగీరుగా పిలవబడ్డాడు.
అక్బర్ అనే పేరు
అక్బరుపౌర్ణమి రోజు రాత్రి సమయంలో పుట్టటం వలన బద్రుద్దీన్ మహమ్మదు అక్బరు అని నామకరణం చేసారు. (బద్ర్ అంటే చంద్రుడు అని అర్ధం). కాబూల్ హుమాయూన్ స్వాధీనం అయిన తరువాత దుష్ట శక్తులను తరిమివెయ్యటానికి అతని పుట్టిన తేది, పేరు మార్చబడ్డాయి. ప్రసిద్ధి చెందిన పురాతన కథనాల ఆధారంగా "గ్రేట్" భారతీయుల చేత అక్బరుకి ఇవ్వబడిన బిరుదు. కానీ నిజానికి అక్బరు  అనే పేరు అతని తాత (తల్లికి తండ్రి) షేక్ అలీ అక్బరు  జమి పేరు నుండి తీసుకొనబడింది.
చిన్ననాటి సంవత్సరాలు
మొఘల్ చక్రవర్తి హుమాయూన్ ఆయన కొత్తగా వివాహం చేసుకున్న భార్య హమీదా బాను బేగం ఆశ్రయం పొందుతున్న సింధ్ లోని రాజపుత్ర కోటలో 1542 అక్టోబరు 15న అక్బరు జన్మించాడు. నాయకుడైన షేర్ షా సూరితో చేసిన యుద్ధాలలో ఎదురైన ఓటమి హుమాయును దేశం వదిలి పోవడానికి దారి తీసాయి. అక్బరు తన తల్లిదండ్రులతో పర్షియా వెళ్లేదు. వాళ్ళు అనతి కాలంలోనే ముఖ్య పట్టణం అయిన రేవాకు (ఇప్పటి మధ్యప్రదేశ్) తరలించబడ్డారు. అక్కడ ముకుందుపూరు అనే గ్రామంలో అక్బరు పెరిగాడు. తరువాతి కాలంలో రెవా మహారాజు గృహంలో యువరాజు రామ్ సింగుతో కలిసి పెరిగాడు. వారిరువురు జీవితాంతం సన్నిహిత మిత్రులుగా మెలిగారు. హుమాయున్ పెద్ద కుమారుడు అక్బరు పర్షియన్ కోట వైభవాలను వదిలి కొంతకాలం పర్షియా తూర్పు దేశంలో (ఆధునిక ఆఫ్ఘనిస్తాన్లో) ఆయన మేనమామ అస్కారి, అతని భార్య పెంపకంలో కొతకాలం పెరిగాడు. ఆయన యవ్వనం మొత్తం వేటాడటం, పరిగెట్టడం, యుద్ధం చేయడం వంటివి నేర్చుకుంటూ గడిపాడే కానీ ఎప్పుడు చదవటం, రాయటం నేర్చుకోలేదు. ఇది బాబరు సంతతి మొత్తంలో ఏకైక మినహాయింపుగా భావించబడుతుంది. అయినప్పటికీ అక్బరు పలు విషయాలలో జ్ఞానం ఉన్న పాలకుడిగా కళలలో మంచి అభిరుచితో, శిల్పకళ, సంగీతం, సాహిత్యంపై ప్రేమ, విస్తృతమైన ఊహాశక్తి వంటి సమర్ధతలో పరిణతి చెందాడు. ఆయనకు చదవడానికి కొంతమంది సహాయలు ఉండేవారు. 1551 నవంబరు 21 న హిండల్ మిర్జా కమరన్ మిర్జా సైన్యాలతో యుద్ధం చేస్తూ మరణించాడు. తమ్ముడి మరణానికి హుమాయూన్ చాలా చింతించాడు.
ఇస్లాం షా (షేర్ ఖాన్ సూరి కొడుకు) వారసులలో ఏర్పడిన గందరగోళం తరువాత 1555లో హుమాయున్ తన పర్షియన్ మిత్రుడు మొదటి షాహ్ తహమస్ అందించిన పాక్షిక సైనిక సహాయంతో తిరిగి ఢిల్లీని స్వాధీనం చేసుకున్నాడు. తరువాత కొన్ని నెలలలోనే హుమాయున్ మరణించాడు. అక్బరు సింహాసనాన్ని అధిష్టించే వరకుబైరం ఖాన్ తెలివిగా హుమాయున్ మరణ వార్తను దాచివేసాడు. మొఘలు సింహాసనాన్ని తిరిగి దక్కించుకునేందుకు సికందర్ షా జరుపుతున్న యుద్ధం మధ్యలో 1556 ఫిబ్రవరి 14 (గ్రెగోరియన్ ఫిబ్రవరి 24న) అక్బరు తన తండ్రి వారసత్వాన్ని అందుకుని అధికారపీఠాన్ని అధిష్టించాడు. కలనూరు ( గుర్దాస్పూరు, పంజాబు ప్రాంతం )లో 13 ఏళ్ళ వయస్సులో అక్బరు ఒక బంగారు వస్త్రాన్ని, ముదురు తలపాగాను ధరించి కొత్తగా నిర్మించిన వేదికపై కూర్చున్నాడు. ఆ వేదిక ఇప్పటికీ ఉంది. షహన్షఃగా (పర్షియన్ భాషలో రాజులకు రాజు) అధికారికంగా ప్రకటించబడ్డాడు. ఇప్పటికీ అక్బరు కాలంలో కట్టిన మసీదును ప్రార్థన జరిపిన ప్రదేశాన్ని దర్శించవచ్చు.